SL Uradni list Evropske unije C 180/20

Sporočilo francoske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(Obvestilo o zahtevku za podaljšanje izključnega dovoljenja za iskanje tekočih ali plinastih ogljikovodikov, imenovanega „Permis de la Moselle“)

(Besedilo velja za EGP)

(2007/C 180/10)

Družba East Paris Petroleum Development Ltd. s sedežem na Wembley Point, 1 Harrow Road, Wembley, Middlesex, HA9 6DE (Združeno kraljestvo) je z zahtevkom z dne 17. januarja 2007, popravljenim 13. marca 2007, zaprosila za podaljšanje izključnega dovoljenja za iskanje tekočih in plinastih ogljikovodikov, imenovanega „Permis de la Moselle“, za obdobje petih let na površini približno 6 011 kvadratnih kilometrov, ki pokriva del departmajev Meurthe-et-Moselle, Meuse, Moselle in Vosges.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so v nadaljnjem besedilu, pri čemer je izhodišče pariški poldnevnik.

Točke Zemljepisna dolžina Zemljepisna širina A 4,60° E 54,60° N B 3,90° E 54,60° N C 3,90° E 54,50° N D 3,70° E 54,50° N E 3,70° E 53,90° N F 4,00° E 53,90° N G 4,00° E 53,80° N H 5,00° E 53,80° N I 5,00° E 54,00° N J 5,20° E 54,00° N K 5,20° E 54,30° N L 5,10° E 54,30° N M 5,10° E 54,40° N N 5,00° E 54,40° N O 5,00° E 54,30° N P 4,70° E 54,30° N Q 4,70° E 54,20° N R 4,50° E 54,20° N S 4,50° E 54,30° N T 4,60° E 54,30° N U 4,60° E 54,40° N V 4,50° E 54,40° N W 4,50° E 54,50° N X 4,60° E 54,50° N

Iz tega je izključeno:

Koncesijsko območje Forcelles (20 km2)

Točke Zemljepisna dolžina Zemljepisna širina AA 4,60° E 53,85° N AB 4,14° E 53,85° N AC 4,14° E 53,84° N AD 4,12° E 53,84° N AE 4,12° E 53,81° N AF 4,20° E 53,81° N

Predložitev zahtevkov

Vlagatelji začetnega in konkurenčnih zahtevkov morajo dokazati, da izpolnjujejo pogoje za pridobitev dovoljenja, opredeljene v členih 4, 5 in 6 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov. Odločitve o začetnem in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 17. januarja 2009.

Pogoji in zahteve za izvajanje dejavnosti ter njeno prenehanje

Vlagatelji naj upoštevajo člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la république française z dne 3. junija 2006).

Dodatne informacije so na voljo pri Ministrstvu za ekologijo, trajnostni razvoj in urbanizem ter prostorsko načrtovanje (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent Auriol, Télédoc 133, F-75703 Paris Cedex 13 [telefon: (33-1) 44 97 23 02, telefaks: (33-1) 44 97 05 70].

Zgoraj navedene zakonske in druge določbe so na voljo na spletni strani:

http://www.legifrance.gouv.fr.